Dino Radja

Dino Radja (g. 1967 m. balandžio 22 d.) – Kroatijos krepšininkas.

Karjera 

Profesionalią karjerą D. Radja pradėjo 1985 m. Splito klube, jame žaidė iki 1990 m. kuomet perėjo į Romos komandą. Joje praleidęs trejus metus išvyko į NBA ir papildė Bostono „Celtics“ ekipos gretas. Pirmajame savo sezone krepšininkas vid. pelnė po 15,1 tšk. per rungtynes.

1997 m. grįžo į Europą ir pasirašė dvejų metų kontraktą su Atėnų „Panathinaikos“, 1999 m. perėjo į „Zadar“. Praleidęs šioje komandoje vieną sezoną grįžo į Graikiją ir tapo „Olympiacos“ klubo nariu.

2001 m. gruodį vėl grįžo į gimtinę ir tapo „Cibonos“ komandos nariu, tačiau netrukus buvo atleistas, nes komanda nepateko į kitą Eurolygos etapą.

2003 m. sausį papildė gimtosios Splito ekipos gretas, o pasibaigus 2002–2003 m. sezonui baigė krepšininko karjerą.

Pasiekimai 

 1990 m. Europos taurės laimėtojas
 1989, 1991 m. Europos čempionas
 1993, 1995 m. Europos čempionato trečios vietos laimėtojas
 1992 m. Olimpinių žaidynių vicečempionas
 2000 m. Kroatijos taurės laimėtojas
 2000 m. Kroatijos lygos naudingiausias žaidėjas
 2003 m. Kroatijos čempionas

Radja, Dino